ߊ߬ߟߌ߬ߡߊ߯ߡߌ߲߬ ߞߎߦߊߕߍ߫

ߊ߬ߟߌ߬ߡߊ߯ߡߌ߲߬ ߞߎߦߊߕߍ߫ (߁߉߅߅-߁߭\߁߆\߂߀߂߃) ߕߘߍ߬ ߦߋ߫ ߖߌ߬ߣߍ߫ ߖߌ߬ߦߊ߬ߖߟߎ߬ߦߊ߬ߟߊ ߣߴߊ߬ ߓߙߊߘߐߦߟߊ ߟߋ߬ ߘߌ߫ ߡߍ߲ ߡߏߦߌ߫ ߘߊ߫ ߖߟߊߡߊ߲߫ ߣߝߊ߬ߖߌ߫. ߊ߬ ߞߊ߲ߕߐ߰ ߡߊߟߐ߲ߣߍ߲ ߠߎ߬ ߦߋ߫ ߞߏ߬ߟߏ߲߬ ߣߌ߫ ߒ ߞߐ߬ߘߐ߫ ߡߊ߬ߡߘߎ ߣߌ߫ ߟߊ߭ߦߌ߬ ߓߊ߬ߓߊ߬ ߟߎ߫ ߟߋ߬ ߘߌ߫ ߓߙߊߘߐߦߊ ߕߐ߯ߟߊߟߌ ߛߌߟߊ ߟߎ߬ ߝߍ߬. ߊ߬ ߞߵߊ߬ ߟߊ߫ ߘߊߞߎ߲ ߞߍ߫ ߞߙߎ ߡߍ߲ ߘߐ߫߸ ߏ߬ ߟߋ ߦߋ߫ ߓߍ߲߬ߛߏ߬ ߛߏߘߌߦߊ ߘߌ߫߸ ߊ߬ ߦߴߏ߬ ߖߍ߬ߘߍ ߞߣߐߞߍߓߊ߯ ߥߣߊ ߣߴߊ߬ ߣߊ߲߬ߞߌ߲ ߘߏ߫ ߟߋ߬ ߘߌ߫ ߡߊ߲߬ߘߋ߲߫ ߣߊߡߎ߲ ߠߎ߬ ߟߐ߲ ߣߴߊ߬ ߤߊߞߟߌ ߟߊߛߓߊ߬ߕߌ ߞߏߛߐ߲߬. ߞߐ߬ߘߐ߫ ߡߊ߬ߡߘߎ ߕߘߍ߬ ߦߋ߫ ߞߐ߲߬ߛߏ߬ ߟߊ߬ߓߏ߬ߙߌ߬ߟߊ ߟߋ߬ ߘߌ߫. 

 ߓߍ߲߬ߛߏ߫ ߛߏߘߌߦߊ߫ 
ߓߍ߲߬ߛߏ߫ ߛߏߘߌߦߊ߫ ߛߏ߯ߙߏߣߍ߲߫ ߦߋ߫ ߞߍ߫ ߟߴߊ߬ߟߎ߫ ߓߟߏ߫ ߁߉߈߉ ߣߌ߫ ߁߉߉߀ ߟߎ߬ ߟߋ߬ ߟߊ߫߸ ߞߵߊ߬ ߕߘߍ߬ ߛߋߞߎ߬ ߕߎ߬ߙߋ ߟߊ߫ ߛߊ߬ߦߊ ߕߎ߲߬ ߓߘߊ߫ ߞߍ߫ ߝߊ߬ߛߏ ߣߊߡߎ߲ߞߏ ߓߋ߬ ߞߏ߫ ߘߌ߫. ߦߏ߫ ߓߟߌ ߣߌ߫ ߓߋ߬ߓߋ ߡߛߏ߬ ߞߘߐ߬ ߒ ߡߊ߬ ߘߛߎ߬ߓߊ߫ ߞߵߊ߬ ߝߐ߫ ߢߊ ߡߍ߲ ߡߊ߬ ߍ߬ߛߑߔߛ ߡߋߘߌߦߊ ߟߊ߫߸ ߞߏ߫ ߞߏ߬ߟߏ߲߬ ߣߌ߫ ߖߌ߯ߓߊߖߊ߲ ߠߎ߫ ߟߋ߬ ߥߊ߫ ߘߴߊ߬ߟߋ ߕߘߍ߬ ߟߊ߫ ߞߏ߫ ߊ߬ߟߎ߬ ߦߴߊ߬ߟߎ߫ ߡߐ߲߫ ߢߐ߲߯ ߡߊ߬ ߞߊ߬ ߣߊߡߎ߲ ߠߊߥߟߌ߬. ߊ߬ߟߎ߫ ߞߵߊ߬ߟߎ߫ ߟߊ߫ ߞߙߎ ߕߐ߯ߟߊ߫ ߟߋ߬ ߞߏ߫ ߓߍ߲߬ߛߏ߫ ߛߏߘߌߦߊ߫߸ ߊ߬ ߕߐ߮ ߝߟߐ߫ ߘߌ߫ ߡߐ߱ ߖߌ߱ ߛߌ߰ߓߋ߬ߓߋ ߣߴߊ߬ ߣߊ߬ (ߓߟߌ ߣߌ߫ ߓߋ߬ߓߋ ߘߐ߫) ߞߵߊ߬ ߢߊߝߐ߫ ߢߊ ߡߍ߲ ߡߊ߬ ߍ߬ߛߑߔߊߛ ߡߋߘߌߦߊ ߟߊ߫ . 

 ߊ߬ߟߎ߬ ߟߊ߫ ߖߌ߬ߦߊ߬ߖߟߎ ߟߎ߫ 

 ߓߌߟߌ ߣߌ߫ ߓߋ߬ߓߋ: ߟߎ߫ ߟߋ߬ ߞߍߣߍ߲߫ ߦߋ߫ ߞߍ߫ ߟߴߊ߬ߟߎ߫ ߟߊ߫ ߝߟߌߡߎ߲ ߝߟߐ ߘߌ߫߸ ߡߍ߲ ߞߍ߫ ߘߊ߫ ߥߊ߯ߕߌ ߏ߬ ߖߌ߬ߦߊ߬ߖߟߎ ߟߎ߬ ߘߏ߫ ߘߌ߫. ߖߌ߬ߦߊ߬ߖߟߎ ߏ߬ ߛߏ߯ߙߏ߫ ߘߊ߫ ߘߋ߲ߓߦߊ ߞߣߐߞߏ ߟߎ߬ ߟߋ߬ ߞߊ߲߬: ߟߎߕߌ߮ ߟߊ߫ ߟߐ߲߬ߛߋ߲߬ߘߐ ߞߐߝߟߌ ߖߎ߮߸ ߡߛߏ߬ߞߘߐ߬ ߖߎ߮ ߟߎ߬ ߟߊ߫ ߞߟߊߓߊ߯ߒߕߋߦߊ ߦߋ߫ ߥߟߏ߫ ߟߊ߫ ߡߍ߲ ߠߊ߫߸ ߞߊ߬ ߥߴߊ߬ ߞߎ߲߬ߘߏ߲߬ ߛߎ߲ߞߎߘߎ߲ߣߍ߲ ߠߎ߬ ߟߊ߫ ߘߋ߲߫ ߠߊߝߟߌ ߣߴߊ߬ ߞߐߝߟߌ߫ ߖߎ߮ ߡߊ߬. 

 ߣߊߞߊ߬ߣߌ߲߬ ߣߌ߫ ߡߊ߲߬ߞߊ߲: ߏ߬ ߞߎߡߊ ߘߊ߫ ߛߌ߬ߣߊ߬ߦߊ ߘߐ߫ ߖߎ߯ߦߊ ߟߋ߬ ߞߊ߲߬߸ ߛߌߣߊ߬ ߡߛߏ߬ ߘߋ߲߬ ߕߌߙߌ߲ ߞߐߝߟߌ߫ ߖߎ߮߸ ߡߏߙߌ ߟߎ߬ ߟߊ߫ ߡߐ߰ߘߋ߲߬ ߕߌߙߌ߲ ߞߐߝߟߌ ߟߎ߫߸ ߞߵߏ߬ ߞߏߟߏ߲ߛߏ߫ ߒ߬ ߠߊ߫ ߣߊߡߎ߲ ߣߌ߫ ߠߎ߬ ߟߊ߫ ߛߊ߫. 
 ߜߛߊ߬ߡߌߛߊ߫: ߏ߬ ߞߍ߫ ߘߊ߫ ߒ߬ ߓߘߊ߫ ߛߏߡߊߦߊ ߟߋ߬ ߞߊ߲߬߸ ߛߎߓߊ߯ߟߊߓߐ߸ ߊ߬ ߣߌ߫ ߛߎߡߊ ߟߎ߬ ߣߴߊ߬ߟߎ߫ ߡߏ߬ߛߏ ߟߎ߬ ߦߋ߫ ߛߣߍ߬ߘߐ߬ߛߌ߮ ߞߍ߫ ߟߊ߫ ߢߊ ߡߍ߲ ߡߊ߬. 

ߞߏ߬ߟߏ߲߫ ߕߘߍ߬ ߘߊ߫ ߖߌ߬ߦߊ߬ߖߟߎ߬ ߥߙߍ ߟߋ߬ ߘߐ߫ ߏ߬ ߟߎ߫ ߞߐ߫: ߦߏ߫ ߓߊ߲߬ߞߊߟߌ ߓߍ߲ߜ߭ߊߖ߭ߌ߫߸ ߖߌ߯ߓߊߖߊ߲ ߥߟߊ߫ ߞߎߕߌ߮߸ ߝߘߊߟߊ߸ ߣߊ߬ߝߌ߸ ߊ߬ ߣߌ߫ ߛߌߦߊߡߊ߲߫ ߜߘߍ߫ ߟߎ߫. 

 ߓߊ߯ߙߊ߫ ߜߘߍ߫ ߟߎ߫ 
ߞߐ߬ߘߐ߫ ߡߊ߬ߡߘߎ ߕߘߍ߬ ߦߋ߫ ߞߐ߲߬ߛߏ߬ ߟߊ߬ߓߏ߬ߙߌ߬ߟߊ ߟߋ߬ ߘߌ߫ ߞߊ߲ߓߋ߲ ߘߏ߫ ߟߊ߫. ߣߌ߫ ߡߐ߰ ߘߴߊ߬ ߟߊߓߐ߫ ߞߎߡߊ ߝߍ߬߸ ߛߙߍߘߎ߯ ߣߌ߫ ߟߐ߬ߟߊ߬ ߕߍ ߛߌߟߊ߫ ߟߊ ߝߍ߬߸ ߊ߬ ߕߘߍ߬ ߘߴߏ߬ ߓߊ߯ߙߊ ߘߐ߫߸ ߦߏ߫ ߊ߬ ߝߐ߫ ߘߴߊ߲ ߧߋ߬ ߢߊ ߡߍ߲ ߡߊ߬ ߥߊ߯ߕߌ ߏ߬ ߟߊ߫߸ ߞߏ߫ ߊ߬ ߕߘߍ߬ ߘߊ߫ ߟߋ߬ ߞߏߟߊߘߍ (ߊ߲ߘߙߋ߫ ߜ߭ߎ߳ߕߍߙ) ߟߊ߫ ߓߌ߬ߟߊ߬ߓߊ߰ߕߐ ߟߎ߬ ߘߐ߫ ߟߋ߬߸ ߕߊߖߌ߫ ߝߙߋ ߛߊߓߎ߫ ߟߊ߫. 

 ߖߊ߲߬ߞߊߙߏ ߣߌ߫ ߛߊ߬ߦߊ 

 ߖߊ߲߬ߞߊߙߏ 
ߖߊ߲߬ߞߊߙߏ ߟߋ߬ ߢߊߘߏ߲߬ ߘߊ߫ ߜߛߊ߬ߡߌߛߊ߫ ߟߴߊ߬ ߟߊ߫ ߢߣߊߡߦߊ ߕߐ߭ ߣߌ߲߬ ߘߐ߫߸ ߗߊߥߎ߲ ߥߟߊ߫ ߘߌߦߊߓߍߕߌ ߞߊ߬ߣߌ߲߬. ߞߏ߬ߟߏ߲߫ ߠߊ߫ ߖߊ߲߬ߞߊߙߏ ߏ߬ ߟߐ߲ ߡߍ߲ ߞߍ߫ ߘߊ߫ ߛߋߕߌ߮ ߟߎ߬ ߓߟߏ߫߸ ߊ߬ߟߎ߫ ߞߵߊ߬ ߞߴߊ߬ߟߎ߫ ߛߍ߬ߓߍ ߘߌ߫. ߣߌ߫ ߡߐ߰ ߘߌ߫ ߟߴߊ߬ ߖߍ߬ߘߍ ߟߊ߫ ߘߊ߲߬ߕߍ߰ߟߌ ߘߏ߫ ߟߊ߫ ߖߏ߬ߡߊ ߡߋߘߌߦߊ ߟߊ߫߸ ߊ߬ ߞߵߊ߬ ߝߐ߫ ߞߴߊ߬ ߞߊ߬ ߞߊߙߏ߫ ߃ ߞߍ߫ ߘߊ߲ߘߊߛߏ ߘߏ߫ ߟߊ߫ ߞߐߣߊߞߙߌ߫߸ ߞߴߏ߬ ߕߎ߬ߡߊ߬ߙߋ߲߫ ߂߄ ߕߘߍ߬ ߦߋ߫ ߖߌ߬ߣߍ߫ ߕߊߡߊ߲ ߞߋ߲߬ߥߟߎ߫ ߁ ߥߊ߯ ߈߀߀ ߠߋ߬ ߘߌ߫. ߘߊ߲ߘߟߊ ߟߎ߬ ߞߵߊ߬ ߟߊߟߌ߫ ߞߎߡߊ ߡߊߓߍ߲߭ ߠߋ߬ ߡߊ߬߸ ߊ߬ ߞߵߊ߬ ߝߐ߫ ߞߴߊ߬ ߓߊ߯ ߞߎߡߊ߫ ߛߌߦߊߡߊ߲ ߞߍ߫ ߟߏ߲ ߡߍ߲ ߘߐ߫߸ ߞߴߊ߬ ߕߴߏ߬ ߛߎ ߘߐߕߍ߬ ߟߴߊ߬ ߘߌߦߊ߫ ߘߐ߫.  

 ߛߊ߬ߦߊ 
ߜߛߊ߬ߡߌߛߊ߫ ߟߊ߫ ߘߊ߫ ߂߀߂߃ ߓߌ߲ߠߊߥߎߟߋ߲ ߁߆ ߟߋ߬ ߡߊ߬. ߊ߬ ߛߊ߲߬ߞߊ ߟߊߕߋ߬ ߘߊ߫ ߖߌ߬ߣߍ߬ ߞߟߋߞߟߋ ߟߎ߬ ߓߍ߯ ߟߊ߫ ߢߊ߫ ߞߋߟߋ߲ ߠߋ߬ ߡߊ߬߸ ߡߌ߬ߙߌ߲߬ߘߌ ߓߍ߯ ߞߵߊ߬ ߤߊߞߟߌ ߟߊߥߴߊ߬ ߞߐ߫ ߦߏ߫ ߊ߬ ߓߊ߯ߙߊ߫ ߘߴߊ߬ߟߎ߫ ߢߍ߫ ߢߊ ߡߍ߲ ߡߊ߬. ߊ߬ ߞߊ߬ ߛߊ߬ߦߊ ߡߊߛߐ߬ߘߐ߲߬ ߘߊ߲ߘߊߛߏ ߛ߭ߌߣߏ-ߜ߭ߌߣߋߍ߲ ߠߋ߬ ߟߊ߫ ߖߊ߲߬ߞߊ߬ߙߏ߬ ߟߊߝߛߊ߬ߣߍ߲ ߘߏ߫ ߛߋ߲߬ߝߍ߬ ߣߊߟߌ߬ߡߎ߲߫ ߗߊߥߎ߲ (ߘߌߦߊߓߍߕߌ) ߘߌ߫ ߊ߬ ߛߊ߲߬ߞߊ߬ ߟߊߕߋ߬ ߜ߭ߌߣߋߣߌߦߎߛ (Guinéenews) ߞߟߋߞߟߋ ߟߊ߫. 

ߊ߬ ߝߎ߬ߙߋ ߓߙߌ߬ ߘߴߊ߬ ߝߊ߬ߛߏ ߟߋ߬ ߟߊ߫ ߖߟߊߡߊ߲߫ ߣߝߊ߬ߖߌ߫߸ ߞߙߎ߬ߛߊ߫ ߡߙߊ߬ߓߊ߰ߘߊ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߠߎ߬ ߘߐ߫. ߊ߬ ߛߎ߬ߞߏ߬ߦߊ ߞߍ߫ ߘߊ߫ ߖߌ߲ߘߊ߲ ߠߋ߬ ߘߐ߫ ߡߙߊ߬ߓߊ߰ߘߊ ߣߌ߫ ߕߌ߲߬ߞߎߘߎ߲ ߓߟߏ߫߸ ߊ߬ ߣߌ߫ ߤߊߟߌ߬ ߝߊ߬ߛߏ ߖߍ߬ߘߍ ߓߟߏ߫. 

 ߦߟߊߡߊߛߙߋ ߟߎ߬ 
ߦߌߟߡߊ:ߓߙߊߘߐߦߟߊ
ߦߌߟߡߊ:ߖߌ߬ߦߊ߬ߖߟߎ߬ߦߊ߬ߟߊ
ߦߌߟߡߊ:ߞߎ߬ߛߊ߲߬ߧߊ
ߦߌߟߡߊ:ߞߊ߬ ߡߏߦߌ߫ ߁߉߅߅ ߟߊ߫
ߦߌߟߡߊ:ߞߊ߬ ߡߏߦߌ߫ ߞߙߎ߬ߛߊ߫
ߦߌߟߡߊ:ߞߊ߬ ߛߊ߬ ߂߀߂߃ ߟߊ߫
ߦߌߟߡߊ:ߞߊ߬ ߛߊ߬ ߞߐߣߊߞߙߌ߫